CELEX: 62016CN0075
Language: et
Date: 2016-02-10 00:00:00
Title: Kohtuasi C-75/16: Eelotsusetaotlus, mille on esitanud Tribunale Ordinario di Verona (Itaalia) 10. veebruaril 2016 – Livio Menini ja Maria Antonia Rampanelli versus Banco Popolare – Società Cooperativa

2.5.2016   
            
            
               ET
            
            
               Euroopa Liidu Teataja
            
            
               C 156/24
            
         Eelotsusetaotlus, mille on esitanud Tribunale Ordinario di Verona (Itaalia) 10. veebruaril 2016 – Livio Menini ja Maria Antonia Rampanelli versus Banco Popolare – Società Cooperativa
   (Kohtuasi C-75/16)
   (2016/C 156/33)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Ordinario di Verona
   
      Põhikohtuasja pooled
   
   
      Hagejad: Livio Menini ja Maria Antonia Rampanelli
   
      Kostja: Banco Popolare – Società Cooperativa
   
      Eelotsuse küsimused
   
   
               1.
            
            
               Kas direktiivi 2013/11 (1) artikli 3 lõike 2 osa, kus on sätestatud, et selle direktiivi kohaldamine „ei piira direktiivi 2008/52/EÜ (2) kohaldamist”, tuleb mõista nii, et liikmesriikide õiguse näha ette kohustuslik vahendusmenetlus jätab see piiramata üksnes juhtudel, mis ei kuulu direktiivi 2013/11 kohaldamisalasse, st juhtudel, mida on nimetatud direktiivi 2013/11 artikli 2 lõikes 2, nimelt lepinguvaidluste puhul, mis tulenevad muudest kui müügi- või teenuse osutamise lepingutest, nagu ka vaidluste puhul, mis ei puudutagi tarbijaid?
            
         
               2.
            
            
               Kas direktiivi 2013/11 artikli 1 osa, mis tagab tarbijatele võimaluse esitada kauplejate vastu kaebusi üksustele, kes pakuvad vaidluste kohtuvälise lahendamise menetlusi, tuleb tõlgendada nii, et selle sättega on vastuolus liikmesriigi õigusnorm, mis näeb mõne direktiivi 2013/11 artikli 2 lõikes 1 nimetatud vaidluse puhul ette, et tarbijana käsitatava poole hagi kohtumenetlusse võtmise eeltingimus on vahendusmenetluse kasutamine, ja igal juhul on sellega vastuolus liikmesriigi õigusnorm, mis näeb tarbijale, kes osaleb seoses mõne eelnimetatud vaidlusega vahendusmenetluses, ette kohustuse kasutada õigusabi ja katta sellega seotud kulud ning võimaldab vahendusmenetluses mitte osaleda ainult mõjuval põhjusel?
            
         
      (1)  Euroopa Parlamendi ja nõukogu 21. mai 2013. aasta direktiiv 2013/11/EL tarbijavaidluste kohtuvälise lahendamise kohta, millega muudetakse määrust (EÜ) nr 2006/2004 ja direktiivi 2009/22/EÜ (tarbijavaidluste kohtuvälise lahendamise direktiiv) (ELT L 165, lk 63).
   
      (2)  Euroopa Parlamendi ja nõukogu 21. mai 2008. aasta direktiiv 2008/52/EÜ vahendusmenetluse teatavate aspektide kohta tsiviil- ja kaubandusasjades (ELT L 136, lk 3).